T L A Č O V Á S P R Á V A

**Noví mediálni partneri festivalu Pohoda vtiahnu jej návštevníkov a návštevníčky do sveta podcastov**

**Svätý Jur, 27. júna – Najväčší multižánrový festival na Slovensku obohatí tento rok nový sprievodný program. Všetci poslucháči a poslucháčky podcastov sa na Pohode 2025 môžu stať aj ich súčasťou vďaka verejným nahrávkam priamo na trenčianskom letisku. Postarajú sa o to noví mediálni partneri festivalu – ZAPO a Podcasty SME. Vďaka nim si návštevníci a návštevníčky Pohody 2025 budú môcť nielen vypočuť, ale aj naživo pozrieť a zažiť nahrávanie jedných z najpočúvanejších slovenských podcastov Tak bolo, Piatoček a Dobré ráno sobota, ktoré budú súčasťou oficiálneho festivalového programu.**

Festival Pohoda tento rok rozšíril portfólio svojich partnerov. K dlhoročným hlavným mediálnym partnerom festivalu – Rádio\_FM, Aktuality.sk a Startitup sa od tohto ročníka pripojí aj ZAPO – Zábava v podcastoch a mediálnych partnerov doplnia Podcasty SME. Tieto dve podcastové spoločnosti patria pod vydavateľstvo Petit Press a s desiatkami miliónov vypočutí mesačne ide spoločne o najväčší a najsilnejší podcastový dom na Slovensku.

*„Veríme, že verejné nahrávky na festivale Pohoda prinesú nielen zábavu a inšpiráciu, ale aj nový priestor na rozhovory, ktoré majú zmysel. Podcasty dnes tvoria dôležitú súčasť mediálneho sveta a práve Pohoda je ideálnym miestom, kde ich môžeme priblížiť ľuďom osobne – cez živé diskusie a stretnutia“,* hovorí o partnerstve Milan Lieskovský zo ZAPO. „*Podcasty sú fenoménom s obrovským rastom počúvanosti, ktorý tak skoro nenarazí na svoje limity. Toto silné partnerstvo nám pomôže vzájomne rásť vo svojich publikách. Navyše je to aj zmysluplné partnerstvo pre obe strany – pre návštevníkov a návštevníčky Pohody, ktorým prinesie nový sprievodný program na festivale v podobe verejných nahrávok, ale aj pre poslucháčov a poslucháčky podcastov ZAPO a SME, ktorým to prinesie zaujímavý obsah počas celého roka,”* hovorí o nových mediálnych partneroch Lukáš Grešš, PR & Media Director festivalu Pohoda. *„Festival Pohoda je dlhodobo synonymom kvalitnej hudby, hodnotového obsahu a otvorenosti – podobne ako podcasty, ktoré robíme. Veľmi si vážime, že sa naše značky spojili v tomto partnerstve, ktoré nám umožní ešte viac sa priblížiť k poslucháčom a poslucháčkam priamo v teréne“*, hovorí Tomáš Prokopčák za SME Podcasty.

Návštevníci a návštevníčky Pohody 2025 tak budú môcť zažiť až tri nahrávania podcastov. V piatok 11. júla sa uskutoční nahrávka satirického podcastu Piatoček, ktorý bude následne pre všetkých zverejnený na podcastových platformách ešte v ten istý deň a Dobré ráno sobota, ktorý si bude možné vypočuť už na druhý deň. V sobotu sa zase bude nahrávať jeden z najpočúvanejších podcastov ZAPO – Tak bolo, ktorý sa bude venovať histórii umenia a politických režimov.

**Program verejných nahrávaní podcastov na Pohode 2025:**

**Piatoček** (Podcasty SME)

*Crowdberry Club, piatok 10:15*

V satirickom podcaste Piatoček prináša štvorica Kristína Gyuríková, Kristína Janščová, Viktor Hlavatovič a Adam Blaško zhrnutie všetkého podstatného aj nepodstatného, čo sa stalo v našej politike. Na Pohode vyspovedajú aj rapera Supu a speváčku Katarínu Koščovú. Baviť sa budú o hudbe a aktuálnej situácii v našej spoločnosti.

**Dobré ráno sobota** (Podcasty SME)

*Optimistan Nadácie Orange, piatok 11:30*

Prečo je dnes dôležité nemlčať? A prečo si musíme navzájom pomáhať? Na tieto aj ďalšie otázky budú na festivale Pohoda hľadať odpovede Zuzana Kovačič Hanzelová a Jakub Filo – a pridá sa k nim aj šéf festivalu Michal Kaščák, ale aj návštevníci a návštevníčky so svojimi otázkami.

**Tak bolo: Prečo režimy milujú umenie?** (ZAPO)

*Crowdberry Club, sobota 10:15*

Nacisti kradli obrazy po celej Európe, zbierali majstrov ako da Vinci či Klimt, kým ich režim zabíjal milióny ľudí. Stalin zas prikazoval, ako má vyzerať „správny“ film – šťastní traktoristi, silní baníci, žiadna irónia, žiadne otázky. V Československu sa organizoval Festival politickej piesne. Viete si predstaviť, že by na Pohode povinne museli znieť aj piesne, ktoré adorujú garnitúru? Umenie sa premenilo na zbraň. Estetika sa podriadila ideológii. V live epizóde Tak bolo sa jej moderátori Kristína Paholík Hamárová, Juraj Jeleň a Dominika Pišťanská pozrú na to, ako režimy 20. storočia milovali umenie – ale len to, ktoré poslúchalo. Rozoberú, prečo bol pre totalitné režimy umelec buď hrdina, alebo nepriateľ. Prečo Hitler veril, že má výborný vkus a Mussolini podporoval futuristov, ale len dovtedy, kým mu slúžili. Ako fungovala cenzúra, čo sa stalo so „zvrhlým umením“ a ako sa menila kultúra pod tlakom moci.

V rámci partnerstva festivalu Pohoda so ZAPO a Podcasty SME nevzniknú len tieto tri podcasty, ale počas roka sa ako hostia objavia aj organizátori festivalu Pohoda. Doteraz už vyšli tieto:

* **Peklo v papuli** (ZAPO) so šéfom gastra Pohody Gabrielom Sebőm
* **Buzzworld** (ZAPO) s Janou Kopeckou a Lukášom Greššom z PR tímu Pohody
* **Kariéris** (ZAPO) s Paulou Poštolkovou a Barborou Bodnárovou o práci pre festival
* **Roadtrip** (ZAPO) s manželmi Repkovými o tom, ako stráviť festival v karavane s rodinou
* A šéfa Pohody Michala Kaščáka si môžete vypočuť hneď v dvoch podcastoch SME: **Dobré ráno** a **Biznislab**

**Presskit:**

<https://drive.google.com/drive/folders/1MvD24GLKieN4Xspq9NlrRgeT3sCP0Wdx?usp=sharing>

Ilustračné fotky festivalu Pohoda (v prípade použitia uveďte meno fotografa\*ky, ktoré nájdete v popise fotky po stiahnutí):

<https://www.pohodafestival.sk/sk/fotopohoda/2024>

**Linky na už zverejnené podcasty:**

Peklo v papuli (ZAPO) so šéfom gastra Pohody Gabrielom Sebőm

<https://open.spotify.com/episode/24zmtOmOTu3h0jYPb9I5h2?si=768f27c4f7b645b2>

<iframe style="border-radius:12px" src="https://open.spotify.com/embed/episode/24zmtOmOTu3h0jYPb9I5h2?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

Buzzworld (ZAPO) s Janou Kopeckou a Lukášom Greššom z PR tímu Pohody

<https://open.spotify.com/episode/1YM5rwjYntfNpQJOE6voen?si=56e24e2ac96e401e>

<iframe style="border-radius:12px" src="https://open.spotify.com/embed/episode/1YM5rwjYntfNpQJOE6voen?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

Kariéris (ZAPO) s Paulou Poštolkovou a Barborou Bodnárovou o práci pre festival

<https://open.spotify.com/episode/6Y7zxMrQjb0EE5KdUtXPmd?si=580daf4178134303>

<iframe style="border-radius:12px" src="https://open.spotify.com/embed/episode/6Y7zxMrQjb0EE5KdUtXPmd?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

Roadtrip (ZAPO) s manželmi Repkovými o tom, ako stráviť festival v karavane s rodinou

<https://open.spotify.com/episode/2DI0INIg8RJ3UDDB1k2pwc?si=e824509fa4ad41d7>

<iframe style="border-radius:12px" src="https://open.spotify.com/embed/episode/2DI0INIg8RJ3UDDB1k2pwc?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

Dobré ráno s Michalom Kaščákom

<https://open.spotify.com/episode/4ukaoO9px5WS6vXgECkeP2?si=bc85978655dd40ef>

<iframe style="border-radius:12px" src="https://open.spotify.com/embed/episode/4ukaoO9px5WS6vXgECkeP2?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

Biznislab s Michalom Kaščákom

<https://open.spotify.com/episode/6CKDJZicaHtGP7sc0k8ERr?si=17e37e65be4646a1>

<iframe style="border-radius:12px" src="https://open.spotify.com/embed/episode/6CKDJZicaHtGP7sc0k8ERr?utm\_source=generator" width="100%" height="152" frameBorder="0" allowfullscreen="" allow="autoplay; clipboard-write; encrypted-media; fullscreen; picture-in-picture" loading="lazy"></iframe>

**Kontakt pre médiá**:

Lukáš Grešš, PR & Media Director

Mob: +421 915 778 020

lukas@pohodafestival.sk

[www.pohodafestival.sk](http://www.pohodafestival.sk)